Úradný vestník L 074 , 12/03/2004 S. 0011 - 0011



Nariadenie Komisie (ES) č. 455/2004 z 11. marca 2004, ktorým sa mení a dopĺňa nariadenie (ES) č. 466/2001, pokiaľ ide o patulín (Text s významom pre EHP) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy spoločenstva u kontaminujúcich látok v potravinách [1] najmä na jeho článok 2 ods. 3 keďže: (1) nariadenie Komisie (ES) č. 466/2001 [2] stanovuje maximálne hodnoty určitých kontaminantov v potravinách. Maximálne hodnoty boli stanovené okrem iných látok aj pre patulín; (2) maximálna hodnota vo výške 10,0 μg/kg bola stanovená pre jablkovú šťavu a tuhé jablkové produkty, vrátane jablkových kompótov a jablkového pyré, pre dojčatá a malé deti a pre inú detskú výživu za podmienky, že by sa schválila metóda analýzy prostredníctvom medzinárodného medzilaboratórneho pokusu do 1. novembra 2003 s cieľom preukázať, že hodnotu patulínu vo výške 10 μg/kg je možné spoľahlivo určiť. V prípade, že sa do 1. novembra 2003 neposkytne žiaden dôkaz o tom, že hodnotu vo výške10 μg/kg je možné spoľahlivo určiť uplatňovala by sa hodnota vo výške 25 μg/kg; (3) medzilaboratórny pokus sa organizoval na stanovenie dôkazu o tom, že hodnota vo výške 10 μg/kg je možné spoľahlivo určiť. 27. októbra 2003 bola poskytnutá správa, ktorá určovala, že je možné určitým postupom spoľahlivo určiť hodnoty patulínu v čírej jablkovej šťave a ovocnom pyré vo výške 10 μg/kg a nižšie; (4) je vhodné prijať prechodné opatrenia pre produkty vyrobené a uvedené na trh pred dátumom uplatňovania; (5) nariadenie (ES) č. 466/2001 by sa preto malo podľa toho zmeniť a doplniť; (6) opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, prijala toto nariadenie: Článok 1 Nariadenie (ES) č. 466/2001 sa mení a dopĺňa takto: 1. Do článku 7 sa dopĺňa tento odsek: "Maximálne hodnoty stanovené v bode 2.3. Patulín v oddiele 2 (Mykotoxíny) v prílohe I neplatia pre produkty, ktoré boli právoplatne uvedené na trh spoločenstva do 1. novembra 2003. Dôkazné bremeno pri uvádzaní produktov na trh znáša potravinársky podnikateľský subjekt." 2. Poznámka pod čiarou 4 v bode 2.3. Patulín v oddiele 2 (Mykotoxíny) v prílohe I sa vypúšťa. 3. Druhá zarážka bodu 2.3.4. v oddiele 2 (Mykotoxíny) v prílohe I znie: "— iná detská výživa okrem spracovaných potravín na báze obilnín (4)". 4. Poznámka pod čiarou 5 v bode 2.3. Patulín v oddiele 2 (Mykotoxíny) v prílohe I sa stáva poznámkou pod čiarou 4 a znie: "(4) Detská výživa okrem spracovaných potravín na báze obilnín podľa smernice Komisie 96/5/ES zo 16. februára 1996 o potravinách spracovaných na báze obilnín a detskej potrave určenej pre dojčatá a malé deti (Ú. v. ES L 49, 28. 2. 1996, s. 17), naposledy zmenenej a doplnenej smernicou 2003/13/ES (Ú. v. EÚ L 41, 14. 2. 2003, s. 33)". Článok 2 Toto nariadenie nadobúda účinnosť 20. deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. marca 2004 Za Komisiu David Byrne člen Komisie [1] Ú. v. ES L 37, 13.2.1993, s. 1. [2] Ú. v. ES L 77, 16.3.2001, s. 1. Nariadenie naposledy zmenené a doplnené nariadením (ES) č. 1425/2003 (Ú. v. EÚ L 2003, 12.8.2003, s. 1). --------------------------------------------------